Jevgēņijs Osipovs
Jevgēņijs Osipovs (dzimis 1977. gadā Aizputē) ir Latvijas krievu cilmes politiķis. Bijis Latvijas Nacionāli demokrātiskās partijas (2002) un uz tās bāzes dibinātās Osipova partijas (2008) priekšsēdētājs. Vēlāk viens no partijas "Par Dzimto Valodu!" (2012) līderiem, kas savāca nepieciešamos parakstus 2012. gada referenduma ierosināšanai par valsts valodas statusa piešķiršanu krievu valodai Latvijā, ko Latvijas pilsoņi balsojot noraidīja.